Gretsiyadagi qochqinlar soni bir kun ichida 5 mingdan 57 ming kishiga yetgan. Mamlakat mulozimlari, BMT uy-joy dasturi doirasida hisoblash ishlarini olib borishgan va qochqinlar soni ro‘yxatdagidan 10 baravar ko‘pligini aniqlashgan, deb xabar qiladi Associated Press. Gretsiya muhojirlik xizmatining qayd etishicha, shu paytgacha rasman BMT tomonidan qochqinlar uchun ijaraga olingan uylarda istiqomat qiluvchilar soni 5 700 kishi bo‘lgan. Muhojirlarning aksariyati Gretsiyada qolishni rejalashtirmagan, ammo Bolqon davlatlari o‘z chegaralarini yopganidan so‘ng, ular Gretsiyada qolishga majbur bo‘lishgan. Turkiya, YeI bilan kelishuvga muvofiq, o‘z hududi orqali Gretsiyaga noqonuniy o‘tgan muhojirlarni qaytarishi lozim. Mazkur bitimga erishilguncha, Turkiyadan Gretsiyaga 1 mlnga yaqin qochqin o‘tib ketgan.